[{"text_idx": "#000002", "text": "Ko\u0303iki looduse- ja metsamehi oodatakse jagama oma meenutusi-ma\u0308lestusi seoses Ja\u0308rvselja Kuningama\u0308nniga. Need on oodatud aasta lo\u0303puni aadressile aastapuu@loodushoiufond.ee"}, {"text_idx": "#000003", "text": "Eesti esitab oma kandidaadina 2022. aasta Euroopa puu konkursile va\u0308a\u0308rika ajalooga Kuningama\u0308nni, mis kasvab Eesti metsameeste mekas Ja\u0308rvseljal. Suurendamaks meie puu s\u030cansse ko\u0303rgetasemelisel vo\u0303istlusel, ootavad korraldajad meenutusi ja lugusid inimestelt, kelle elutee neid Kuningama\u0308nniga kokku on viinud."}, {"text_idx": "#000004", "text": "Kuningama\u0308nd hakkas kasvama umbes samal ajal, kui pandi alus Tartu U\u0308likoolile. Looduse- ja ra\u0308nnumees Hendrik Relve, kes on palju po\u0303lispuid uurinud, toob Kuningama\u0308nni puhul va\u0308lja nii selle mo\u0303o\u0303tmed kui ka kultuurilise va\u0308a\u0308rtuse. \u201ePraegu umbes 380-aastane puuvana on teadaolevalt mahult Eesti suurim puu \u2013 tu\u0308ve ruumala ulatub 13 kuupmeetrini. Ko\u0303rguselt ja ja\u0308meduselt on Eestis ka suuremaid puid, kuid Kuningama\u0308nni eriline va\u0308a\u0308rtus on seotud metsandusharidusega, mida sealkandis sada aastat on jagatud,\u201c so\u0303nas Relve. \u201eKindlasti on paljudel inimestel selle vo\u0303imsa su\u0308mbolpuuga seotud ma\u0308lestusi, mida jagada. Just see on po\u0303lispuude va\u0308ga eriline roll \u2013 kanda ma\u0308lestusi,\u201c lisas ta ja kutsus ko\u0303iki u\u0308les Kuningama\u0308nniga seotud meenutusi jagama."}, {"text_idx": "#000005", "text": "Ja\u0308rvselja Kuningama\u0308nniga (levinud nimi ka Kuningma\u0308nd) seotud lood on oodatud selle aasta lo\u0303puni e-posti aadressil\naastapuu@loodushoiufond.ee. Oodatud on mistahes ma\u0308lestuskillud, mis mingil viisil seotud selle puuga. Saabunud lugude po\u0303hjal pannakse kokku Kuningama\u0308nni lugu, mida esitletakse Euroopale."}, {"text_idx": "#000006", "text": "Neile, kes Tartumaal Kastre vallas Ja\u0308rvselja ku\u0308las ko\u0303rguvat Kuningama\u0308ndi oma silmaga veel na\u0308inud pole, soovitas Hendrik Relve po\u0303nevat o\u0303pperada. \u201eKuningama\u0308nni juurest mo\u0308o\u0308dub Ja\u0308rvselja o\u0303pperada, mille a\u0308a\u0308res saab na\u0308ha ka u\u0308rgmetsa ehk Eesti vanimat metsakaitseala,\u201c lausus Relve. Sealses po\u0303lismetsas pole tehtud ligi sada aastat u\u0308htki raiet ega koristatud surnud puid vo\u0303i tuulemurdu ning nii saab rajal liikudes aimu, milline na\u0308eb Eesti oludes va\u0308lja to\u0303eline u\u0308rgmets."}, {"text_idx": "#000008", "text": "Euroopa aasta puu konkursi eesma\u0308rk on to\u0303sta esile hoidmist va\u0308a\u0308rivaid puid, kel on ta\u0308ita ta\u0308his roll kogukonna u\u0308hendaja ja kultuuripa\u0308randi kandjana. Selleks valib iga riik esmalt va\u0308lja oma kandidaadi ja nende seast valitakse ja\u0308rgmisel aastal rahvaha\u0308a\u0308letusega Euroopa aasta puu 2022. Eesti on sellest konkursist osa vo\u0303tnud kolmel korral, 2015. aastal viis arborist Heiki Hanso vo\u0303iduni Orissaare jalgpalliva\u0308ljaku keskel kasvava tamme. Veel on Eestit esindanud Tamme-Lauri tamm ja Russalka tamm."}, {"text_idx": "#000010", "text": "aastal loodud Loodushoiu Fondi eesma\u0308rk on aidata kaasa vabatahtliku loodushoiu arengule Eestis. Fondi tegevusse panustavad vabatahtlikult maaomanikud. Partneritena saavad kaasa lu\u0308u\u0308a nii eraisikud kui ka era- ja kolmanda sektori organisatsioonid."}]